আফ্ৰিকান ৰাষ্ট্ৰ তাঞ্জানিয়াত আজি সংঘটিত হোৱা ভয়াৱহ বিমান দুৰ্ঘটনাত নিহতৰ সংখ্যা ১৯ গৰাকীলৈ বৃদ্ধি পাইছে। দেশখনৰ প্ৰধানমন্ত্ৰী কাছিম মাজালিৱাই এক বিবৃতি যোগে এই শোকাৱহ দুৰ্ঘটনাৰ হানি-বিঘিনিৰ বিষয়ে সদৰী কৰিছে।
উল্লেখ্য যে ৪৩ জন যাত্ৰী কঢ়িয়াই অনা বিমানখন আজি উত্তৰ-পশ্চিম চহৰ বুকোবাৰ ওচৰ চপাৰ সময়তে তাঞ্জানিয়াৰ ভিক্টোৰিয়া হ্ৰদত ডুব গৈছিল।
সূত্ৰ অনুসৰি বেয়া বতৰৰ বাবেই এই ভয়াৱহ দুৰ্ঘটনাটো সংঘটিত হৈছিল।
স্থানীয় কাগেৰা প্ৰাদেশিক আৰক্ষী কমাণ্ডাৰ উইলিয়াম মৱাম্পাঘালেই সংবাদ মাধ্যমৰ আগত উল্লেখ কৰা অনুসৰি বৰ্তমানো ঘটনাস্থলীত উদ্ধাৰ অভিযান চলাই থকা হৈছে।
মৃত লোকসকলৰ লগতে দুৰ্ঘটনাত পতিত বিমানখনত থকা আটাইগৰাকী লোককে ইতিমধ্যে উদ্ধাৰ কৰা হৈছে আৰু দুৰ্ঘটনাগ্ৰস্ত বিমানখন পানীৰ পৰা উলিয়াই অনা হৈছে বুলি তেওঁ লগতে উল্লেখ কৰে।
উদ্ধাৰ হোৱা আহত লোকসকলক স্থানীয় চিকিৎসালয়ত ভৰ্তি কৰা হৈছে বুলি বিষয়াগৰাকীয়ে লগতে কয়।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
